Reacția premierului Cîțu, după ce a fost numit "zombie politic" de ministrul Drulă: "Este vorba de conștiință și de onoare".
Cătălin Drulă, ministrul Transporturilor, l-a numit "zombie politic" pe premierul Florin Cîțu. Drulă a izbucnit după revocarea lui Vlad Voiculescu. Cîțu: "Până la urmă este vorba de conștiință și de onoarea celor care fac astfel de declarații".
Premierul Florin Cîțu a spus, întrebat dacă ministrul Cătălin Drulă și-a cerut scuze după ce l-a numit "zombie politic", că este o chestiune de "conștiință și onoare".Întrebat, miercuri, de jurnaliști, dacă ministrul Cătălin Drulă și-a cerut scuze după ce l-a numit "zoombie politic", premierul a spus că nu va ține cont de remarca ministrului când va face evaluarea."Eu am spus cum îi voi evalua pe miniștri. Până la urmă este vorba de conștiință și de onoarea celor care fac astfel de declarații. (…) V-ați obișnuit că eu nu spun ceea ce discut în privat cu colegii mei", a spus Florin Cîțu.De asemenea, premierul a mai spus că nu va discuta scenarii în ceea ce privește numirea unui ministru al Sănătății și că speră că USR PLUS va desemna un ministru în cursul zilei de miercuri."Eu sper că astăzi (miercuri – n.r.) vom aveam un ministru (…). Când vom avea o persoană nominalizată atunci putem să discutăm despre acea persoană", a mai spus Cîțu.Surse politice au declarat pentru MEDIAFAX că cele mai mari șanse pentru a fi noul ministru al Sănătății este medicul endocrinolog Ioana Mihăilă, în prezent secretar de stat în Ministerul Sănătății.